รัฐบาลไทย-ข่าวทำเนียบรัฐบาล-รมช.ศธ."พล.อ.สุรเชษฐ์ ชัยวงศ์" ลงพื้นที่ติดตามผลการขับเคลื่อนนโยบายสำคัญของรัฐบาล ด้านศูนย์เรียนรู้ปรัชญาของเศรษฐกิจพอเพียงและเกษตรทฤษฎีใหม่ประจำตำบลณ กศน.ตำบลดอนหญ้านาง อำเภอภาชี
วันอังคารที่ 19 กันยายน 2560
รมช.ศธ."พล.อ.สุรเชษฐ์ ชัยวงศ์" ลงพื้นที่ติดตามผลการขับเคลื่อนนโยบายสําคัญของรัฐบาล ด้านศูนย์เรียนรู้ปรัชญาของเศรษฐกิจพอเพียงและเกษตรทฤษฎีใหม่ประจําตําบลณ กศน.ตําบลดอนหญ้านาง อําเภอภาชี
รมช.ศธ."พล.อ.สุรเชษฐ์ ชัยวงศ์" ลงพื้นที่ติดตามผลการขับเคลื่อนนโยบายสําคัญของรัฐบาลด้านศูนย์เรียนรู้ปรัชญาของเศรษฐกิจพอเพียงและเกษตรทฤษฎีใหม่ประจําตําบล ที่ จ.พระนครศรีอยุธยา
ข่าวสํานักงานรัฐมนตรี492/2560
รมช.ศธ."พล.อ.สุรเชษฐ์ ชัยวงศ์" ลงพื้นที่ติดตามผลการขับเคลื่อนนโยบายสําคัญของรัฐบาลด้านศูนย์เรียนรู้ปรัชญาของเศรษฐกิจพอเพียงและเกษตรทฤษฎีใหม่ประจําตําบลที่ จ.พระนครศรีอยุธยา
รมช.ศธ."พล.อ.สุรเชษฐ์ ชัยวงศ์" ลงพื้นที่ติดตามผลการขับเคลื่อนนโยบายสําคัญของรัฐบาลด้านศูนย์เรียนรู้ปรัชญาของเศรษฐกิจพอเพียงและเกษตรทฤษฎีใหม่ประจําตําบลณ กศน.ตําบลดอนหญ้านาง อําเภอภาชีจังหวัดพระนครศรีอยุธยา ก่อนการประชุม ครม.สัญจร ภาคกลาง
เมื่อวันจันทร์ที่18กันยายน 2560 พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ พร้อมด้วยนายพิษณุ ตุลสุข รองปลัดกระทรวงศึกษาธิการ ปฏิบัติหน้าที่เลขาธิการคณะกรรมการ สกสค., นายกฤตชัย อรุณรัตน์ เลขาธิการสํานักงานส่งเสริมการศึกษานอกระบบและการศึกษาตามอัธยาศัย (กศน.) รวมทั้งรองเลขาธิการ กศน. และคณะผู้บริหาร กศน. ลงพื้นที่ติดตามการดําเนินงานตามนโยบายรัฐบาลด้านการศึกษานอกระบบและการศึกษาตามอัธยาศัย ณ ศูนย์เรียนรู้ปรัชญาของเศรษฐกิจพอเพียงและเกษตรทฤษฎีใหม่ประจําตําบลดอนหญ้านาง กศน.ตําบลดอนหญ้านางสังกัดศูนย์การศึกษานอกระบบและการศึกษาตามอัธยาศัยอําเภอภาชี ก่อนการประชุมคณะรัฐมนตรีอย่างเป็นทางการนอกสถานที่ (ครม.สัญจร) ภาคกลาง ที่จะมีขึ้นในวันที่19กันยายน 2560ณมหาวิทยาลัยราชภัฏพระนครศรีอยุธยาอําเภอพระนครศรีอยุธยา
ในการลงพื้นที่ครั้งนี้พล.อ.สุรเชษฐ์ ชัยวงศ์ ได้รับฟังและตรวจเยี่ยมการจัดกิจกรรมของศูนย์เรียนรู้ปรัชญาของเศรษฐกิจพอเพียงและเกษตรทฤษฎีใหม่ประจําตําบลดอนหญ้านางซึ่ง กศน.ตําบลดอนหญ้านางได้จัดตั้งขึ้น โดยความร่วมมือของกํานันพิชิต คุณวงษา ศิษย์เก่า กศน. ที่ได้อุทิศพื้นที่ส่วนตัวบริเวณบ้านพลับ หมู่6ตําบลดอนหญ้านาง เพื่อเป็นศูนย์จัดการศึกษา เผยแพร่หลักปรัชญาของเศรษฐกิจพอเพียงและหลักการทรงงานของพระบาทสมเด็จพระปรมินทรมหาภูมิพลอดุลยเดช ซึ่งได้จัดรูปแบบการเรียนรู้หลากหลายรูปแบบ โดยให้ครู กศน.ตําบล เป็นผู้ประสานงานปราชญ์ชาวบ้าน ภูมิปัญญาท้องถิ่น และวิทยากร มาให้ความรู้กับคนในชุมชน ดังนี้
ด้านการเกษตรเช่น การทําเตาอิวาเตะ ปุ๋ยชีวภาพ ฮอร์โมนไข่ จุลินทรีย์จาวปลวก ฯลฯ
ด้านอาชีพเช่น การทําขนมอบ การแปรรูปผลผลิตทางการเกษตร การทําถ่านอัดแท่ง ฯลฯ
ผลที่เกิดขึ้นกับชุมชน ทําให้ชุมชนมีการจัดการเรียนรู้ที่หลากหลาย ช่วยให้คนในชุมชนเกิดการเรียนรู้อย่างเต็มที่ สามารถพึ่งพาตนเองได้ อีกทั้งศูนย์ กศน.ตําบลแห่งนี้จะเป็นสถานที่ในการแลกเปลี่ยนประสบการณ์ทางอาชีพ ฝึกอาชีพ แหล่งเรียนรู้ แหล่งศึกษาดูงาน และแหล่งวิทยาการความรู้วิชาการและกิจกรรมพัฒนาคุณภาพชีวิต
นอกจากนี้ พล.อ.สุรเชษฐ์ ชัยวงศ์ได้ประชุมร่วมกับผู้บริหารส่วนกลางและในพื้นที่โดยมีนายอําเภอ กํานัน ผู้ใหญ่บ้าน ผู้บริหาร กศน.อําเภอทั้ง16อําเภอ ตลอดจนประชาชนในพื้นที่ เข้าร่วมประชุมโดยพล.อ.สุรเชษฐ์ได้ให้แนวทางการดําเนินงาน ดังนี้
ภารกิจของ กศน.ตําบลได้เน้นย้ําดําเนินงานตามภารกิจให้สอดคล้องกับนโยบายรัฐบาลและบริบทของพื้นที่ ภายใต้การขับเคลื่อนการดําเนินงาน 4 ศูนย์การเรียนรู้ ได้แก่ศูนย์เรียนรู้เศรษฐกิจพอเพียงและทฤษฎีใหม่ศูนย์ส่งเสริมพัฒนาประชาธิปไตยตําบล (ศส.ปชต.)ศูนย์ดิจิทัลชุมชน และศูนย์การศึกษาตลอดชีวิตชุมชน ซึ่งภารกิจทั้ง4ด้านที่ผ่านมาแม้จะมีความก้าวหน้ามาโดยตลอด แต่ต้องการให้เกิดการทํางานเชิงบูรณาการร่วมกับทุกภาคส่วน เพื่อให้เกิดความเข้มแข็ง ไม่ทํางานโดยลําพัง เพราะเมื่อแต่ละ กศน.ตําบล มีความเข้มแข็งมากยิ่งขึ้น ก็จะส่งผลให้เกิดความสมบูรณ์ของงาน และความเข้มแข็งเกิดขึ้นในระดับอําเภอและจังหวัดต่อไป
เน้นให้นําจุดแข็งและโอกาสของจังหวัดพระนครศรีอยุธยามาใช้ในการพัฒนาเช่น จุดเด่นอยู่ที่การท่องเที่ยวและการเป็นเมืองมรดกโลก ส่วนปัญหาอุปสรรคที่ยังพบ ก็พยายามแก้ไขปรับปรุงไปพร้อมกันด้วย
เน้นการทํางานร่วมกับทุกภาคส่วน "ประชารัฐ" เพื่อให้เกิดพลังและเติบโตไปด้วยกัน ทั้งภาครัฐ ภาคเอกชน และภาคประชาชน
สภาพปัญหาที่ได้รับฟังจากประชาชนในการลงพื้นที่ครั้งนี้เช่น
กํานันตําบลดอนหญ้านางได้สะท้อนให้เห็นถึงสภาพชีวิตส่วนตัวเรียนจบ กศน. และใช้ความรู้พื้นฐานดังกล่าวไปศึกษาต่อจนจบระดับปริญญาโท จึงพร้อมทุ่มเทและกลับมามอบชีวิตส่วนตัวให้กับ กศน.
นายอําเภอภาชี อําเภอภาชีเป็นอําเภอเดียวที่ไม่ถูกน้ําท่วม เพราะเป็นพื้นที่สูง แต่ก็มีปัญหาในหน้าแล้งที่ต้องสูบน้ําจากระบบชลประทานมาใช้ นอกจากนี้ อําเภอภาชีได้ให้ กศน.อําเภอ/ตําบล เข้ามาช่วยพัฒนาในเรื่องอาชีพของประชาชน เพื่อต้องการเพิ่มมูลค่าสินค้าและฝีมือผลิตภัณฑ์ในชุมชน
ผอ.กศน.อําเภอมหาราชและบางไทร ต้องการให้ครูอัตราจ้าง กศน. มีความมั่นคง อย่างน้อยได้รับตําแหน่งพนักงานราชการให้มากขึ้น เพื่อให้เกิดขวัญกําลังใจในการปฏิบัติงาน นอกจากนี้ กศน.อําเภอต่าง ๆ ยังไม่ได้รับการจัดสรรงบประมาณในการก่อสร้างหรือปรับปรุงซ่อมแซมอาคารสถานที่ รวมทั้งการขอใช้พื้นที่อาคารของเขตพื้นที่การศึกษาก็ประสบปัญหาที่ไม่ได้รับความร่วมมือ
พล.อ.สุรเชษฐ์ ชัยวงศ์ กล่าวด้วยว่า การลงพื้นที่ครั้งนี้ทําให้ได้เห็นตัวอย่างของกํานันตําบลดอนหญ้านาง ซึ่งเรียนจบ กศน.แต่มุ่งมั่นจนเรียนจบปริญญาโท ที่ได้ "มอบชีวิต" ให้กับ กศน. จึงขอให้ชาว กศน.ทุ่มเทการทํางาน "สุดชีวิต" เพื่อให้พี่น้องประชาชนได้รับประโยชน์ ความสุข และความรู้ ร่วมกันพัฒนาประเทศให้มีความมั่นคง มั่งคั่ง และยั่งยืน.
บัลลังก์ โรหิตเสถียร: สรุป/รายงาน
ขอบคุณภาพถ่ายเพิ่มเติม:วิศิษฎ์ เจียรณัย